Narodna skupština
20150619

Vi ste predlagač, po nama, lošeg zakona i sve što se bude dešavalo po planu zaštite od grada praktično će ići na vašu reč, na vas lično, jer upozoravamo, imali ste mogućnosti, i ovo nije prvi put da vam kažem, da napravimo sistemski iskorak, napravimo nešto što bi u godinama pred nama bilo mnogo bolje. Moje duboko ubeđenje je da ćemo se još u toku leta sigurno kajati za ovo što ćete sada da uradite, a verujem da ćemo u narednim godinama ići u pravcu drugo rešenja. Nije argument to jedino što sam govorio da postoje u svetu razne agencije i ko se time bavi. Znači, naprosto smatram da Srbija mora da rešava probleme na načine koji joj odgovaraju.